21.4.2022 г.
BG
Официален вестник на Европейския съюз
L 119/7
(19)
Ветеринарните органи на Обединеното кралство и Съединените щати създадоха 10-километрова контролна зона около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(20)
Канада, Обединеното кралство и Съединените щати представиха на Комисията информация във връзка с епидемиологичната обстановка на своята територия и с предприетите мерки за предотвратяване на по-нататъшното разпространение на високопатогенната инфлуенца по птиците.
Комисията направи оценка на тази информация.
Въз основа на тази оценка и с цел да се запази здравният статус на животните в Съюза, въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Канада, Обединеното кралство и Съединените щати поради неотдавнашните огнища на високопатогенна инфлуенца по птиците, следва да не бъде вече разрешено.
(21)
Освен това Обединеното кралство представи актуализирана информация за епидемиологичната обстановка на своята територия във връзка с огнището на високопатогенна инфлуенца по птиците (HPAI), потвърдено в птицевъден обект на 3 декември 2021 г. близо до Gretna, Dumfriesshire, Dumfries и Galloway, Шотландия, Обединено кралство.
Обединеното кралство също така представи информация за предприетите мерки за предотвратяване на по-нататъшното разпространение на тази болест.
По-специално след появата на това огнище на HPAI Обединеното кралство въведе политика за унищожаване на птиците с цел контрол на наличието и ограничаване на разпространението на тази болест.
Освен това, след прилагането на политиката за унищожаване на птиците, Обединеното кралство изпълни необходимите мерки за почистване и дезинфекция по отношение на заразения преди това птицевъден обект на неговата територия.
(22)
Комисията направи оценка на информацията, предоставена от Обединеното кралство, и стигна до заключението, че огнищата на HPAI близо до Gretna, Dumfriesshire, Dumfries и Galloway, Шотландия, Обединеното кралство, близо до Richmond, Richmondshire, North Yorkshire, Англия, Обединеното кралство, близо до Annan, Dumfriesshire, Dumfries и Galloway, Шотландия, Обединеното кралство, близо до Clifford, Hereford и South Herefordshire, Herefordshire, Англия, Обединеното кралство, близо до Aspatria, Allerdale, Cumbria, Англия, Обединеното кралство, в животновъдни обекти за домашни птици са били елиминирани и вече няма риск, свързан с въвеждането в Съюза на стоки от домашни птици от зоните в Обединеното кралство, от които въвеждането в Съюза на стоки от домашни птици е било преустановено поради появата на тези огнища.
(23)
Поради това приложения V и XIV към Регламент за изпълнение (ЕС) 2021/404 следва да бъдат съответно изменени.
(24)
Предвид настоящата епидемиологична обстановка в Канада, Обединеното кралство и Съединените щати по отношение на високопатогенната инфлуенца по птиците и сериозния риск от въвеждането ѝ в Съюза, измененията, които трябва да бъдат направени с настоящия регламент в Регламент за изпълнение (ЕС) 2021/404, следва да породят действие по спешност.
(25)
Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
ПРИЕ НАСТОЯЩИЯ РЕГЛАМЕНТ:
Член 1 Приложения V и XIV към Регламент за изпълнение (ЕС) 2021/404 се изменят в съответствие с приложението към настоящия регламент.
Член 2 Настоящият регламент влиза в сила в деня след деня на публикуването му в Официален вестник на Европейския съюз.